CELEX: 32008D0337
Language: bg
Date: 2008-04-24 00:00:00
Title: 2008/337/ЕО: Решение на Комисията от 24 април 2008 година за изменение на Решение 2006/968/ЕО за прилагане на Регламент (ЕО) № 21/2004 на Съвета по отношение на насоки и процедури за електронната идентификация на животни от рода на овцете и козите (нотифицирано под номер C(2008) 1571) (Текст от значение за ЕИП)

29.4.2008   
            
            
               BG
            
            
               Официален вестник на Европейския съюз
            
            
               L 115/33
            
         
      РЕШЕНИЕ НА КОМИСИЯТА
   
   от 24 април 2008 година
   за изменение на Решение 2006/968/ЕО за прилагане на Регламент (ЕО) № 21/2004 на Съвета по отношение на насоки и процедури за електронната идентификация на животни от рода на овцете и козите
   (нотифицирано под номер C(2008) 1571)
   (текст от значение за ЕИП)
   (2008/337/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 21/2004 на Съвета от 17 декември 2003 г. за създаване на система за идентификация и регистрация на животни от рода на овцете и козите и за изменение на Регламент (ЕО) № 1782/2003 и на Директиви 92/102/ЕИО и 64/432/ЕИО (1), и по специално член 9, параграф 1 от него,
   като има предвид, че:
   
               (1)
            
            
               В регламент (ЕО) № 21/2004 се предвижда, че всяка държава-членка трябва да създаде система за идентификация и регистрация на животни от рода на овцете и козите в съответствие с посочения регламент. Съгласно Регламент (ЕО) № 21/2004 първото средство за идентификация на тези животни представлява ушната марка. Второто средство за идентификация включва електронната идентификация на животните от рода на овцете и козите.
            
         
               (2)
            
            
               Решение 2006/968/ЕО на Комисията (2) определя насоки и процедури за одобряването на идентификатори и четци за електронната идентификация на животни от рода на овцете и козите съгласно Регламент (ЕО) № 21/2004 В посоченото решение се определят минимални изисквания относно определени тестове за съответствие и изпълнение за одобрението на тези идентификатори и четци. Тези тестове трябва да се извършват в определени лаборатории за тестове, които функционират и са оценени и акредитирани в съответствие с определени европейски стандарти.
            
         
               (3)
            
            
               Член 12, параграф 2 от Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (3), препраща към тези европейски стандарти във връзка с определянето на официални лаборатории от компетентните органи.
            
         
               (4)
            
            
               Целесъобразно е препратката към тези стандарти, направена в Решение 2006/968/ЕО, да бъде изменена с оглед отчитането на специфичния характер на лабораториите за тестове, упоменати в посоченото решение.
            
         
               (5)
            
            
               Член 18 от Регламент (ЕО) № 2076/2005 на Комисията от 5 декември 2005 г. относно определяне на преходни разпоредби за прилагането на Регламенти (ЕО) № 853/2004, (ЕО) № 854/2004 и (ЕО) № 882/2004 на Европейския парламент и на Съвета и за изменение на Регламенти (ЕО) № 853/2004 и (ЕО) № 854/2004 (4), предвижда дерогация от член 12, параграф 2 от Регламент (ЕО) № 882/2004. По силата на тази дерогация, компетентният орган може да определи за преходен период лаборатория, която не е била акредитирана. С цел постигането на по-голяма яснота, Решение 2006/968/ЕО следва да посочва тази дерогация.
            
         
               (6)
            
            
               Решение 2006/968/ЕО следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2006/968/ЕО се изменя в съответствие с приложението към настоящото решение.
   Член 2
   Настоящото решение се прилага от 1 юни 2008 година.
   Член 3
   Адресати на настоящото решение са държавите-членки.
   
      Съставено в Брюксел на 24 април 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 5, 9.1.2004 г., стр. 8. Регламент, последно изменен с Регламент (ЕО) № 1560/2007 (ОВ L 340, 22.12.2007 г., стр. 25).
   
      (2)  ОВ L 401, 30.12.2006 г., стр. 41.
   
      (3)  ОВ L 165, 30.4.2004 г., стр. 1. Коригирана версия в ОВ L 191, 28.5.2004 г., стр. 1. Регламент на Съвета, последно изменен с Регламент (ЕО) № 301/2008 (ОВ L 97, 9.4.2008 г., стр. 85).
   
      (4)  ОВ L 338, 22.12.2005 г., стр. 83. Регламент, последно изменен с Регламент (ЕО) № 1246/2007 (ОВ L 281, 25.10.2007 г., стр. 21).
   
      ПРИЛОЖЕНИЕ
      В приложението към Решение 2006/968/ЕО, Глава IV се заменя със следния текст:
      
         „ГЛАВА IV
         Лаборатории за тестове
         
                     1.
                  
                  
                     Компетентният орган определя лаборатории за тестове за извършване на тестовете, предвидени в настоящото решение.
                  
               
                     2.
                  
                  
                     Компетентният орган може да определи само лаборатории за тестове, които функционират и са оценени и акредитирани в съответствие с член 12, параграф 2, буква а) от Регламент (ЕО) № 882/2004. Член 18 от Регламент (ЕО) № 2076/2005 се прилага до 31 декември 2009 г.
                  
               
                     3.
                  
                  
                     Държавите-членки изготвят и актуализират списъци на лаборатории за тестове, определени от компетентните органи, и предоставят тази информация на разположение на другите държави-членки и обществото на сайт.“